proxectonos/corpus_dominio_legal_administrativo_tmp huggingface dataset:
27/10/2016 | Administración LocalMunicipal
Vedra
Secretaría-Intervención
Licitación obra de Construción de aparcadoiro disuasorio en Ponte Ulla do PAS 2015

ANUNCIO Licitación para a contratación de obra, mediante procedemento aberto con multiplicidade de criterios de valoración 1 ) Entidade adxudicadora: datos xerais e obtención de información a) Organismo: Concello de Vedra b) Dependencia que tramita o expediente: Secretaría Xeral c) Obtención de documentación e información: Contratación. Avd. M. M. Ruben Israel Neilson Zavarce, 1-15885 Vedra. Teléfono 981-814612. Fax: 981-503331. Correo electrónico: contratación@vedra. dicoruna. es. Perfil do Contratante: www.concellodevedra.com 2 ) Obxecto do contrato: Obxecto: Aparcadoiro disuasorio en Ponte Ulla Plan: PAS 2015 (Código 2015.3110.0191) Lugar de execución: Lg. Ponte Ulla Prazo de execución: 6 meses CPV: 45223320 -5 (Traballos de construción de estacionamentos disuasorios) 3) Tramitación e procedemento Tramitación: Ordinaria Procedemento: aberto con multiplicidade de criterios de valoración, de acordo co prego-tipo de cláusulas administrativas particulares que rexen a contratación das obras incluídas en plans provinciais, aprobadas polo Pleno da Deputación con data 30/12/2015 (BOP num.3/16, do 7 de xaneiro) 4) Valor estimado do contrato: 72.558,51 euros 5) Orzamento base de licitación: 87.795,80 euros 6) Garantías esixidas Provisional: Non se esixe Definitiva: 5% do importe de adxudicación, excluído o IVE 7) Requisitos do contratista a) Clasificación: Non se esixe b) Solvencia económica, financeira e técnica: cláusula 12.1.1G) do prego de cláusulas administrativa 8) Presentación de ofertas A) Data límite de presentación: 26 días naturais a contar dende o día seguinte ao da publicación deste anuncio no BOP e no Perfil do Contratante ( www.concellodevedra.com ), en horario de 08:30 -14:00 horas B) Lugar de Presentación: No Rexistro Xeral do Concello de Vedra ou na Oficina de Correos C) Comunicación do envio por medio da Oficina de Correos: contratación@vedra. dicoruna. es 9) Apertura das ofertas Entidade: Casa do Concello de Vedra Data e hora: No lugar, data e hora que se indique no Perfil do Contratante 10) Gastos de publicidade: Son por conta do adxudicatario os gastos de publicación do anuncio nun dos diarios de maior tirada da Comunidade Autónoma Vedra, 24 de outubro de 2016 O ALCALDE Asdo. Carlos Martínez Carrillo
27/10/2016 | Administración LocalMunicipal
Trazo
Padrón das taxas polo servizo de subministración de auga, conservación de contadores, canon da auga, coeficiente de vertedura e saneamento

Configurado pola empresa concesionaria do servizo de subministración domiciliaria de auga potable e saneamento o Padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 3º trimestre de 2016, o citado Padrón estará a disposición do público durante 15 dias a contar dende a data de publicación do presente anuncio no BOP na Oficina de ESPINA&DELFIN, S. L., sita na rúa VIAÑO PEQUEÑO, 14, en horario de 9:00 a 13:30 horas, os mércores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón, poderá formularse perante o Sr. Alcalde, o recurso de reposición previo ao contencioso-administrativo do artígo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte co disposto no artígo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artígo 102.3 da Lei 58/2003, de 17 de decembro, xeral tributaria e de anuncio de cobranza segundo o disposto no artígo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA&DELFIN, S. L. abertas ao público de 9:00 a 13:30 horas os mércores. Transcorrido o período voluntario de pago establecido, ata o 04 de xaneiro de 2017, as débedas pendentes esixiránse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola Consellería competente en materia de facenda da Xunta de Galicia. TRAZO, a 24 de outubro de 2016 O Alcalde, José Dafonte Varela
27/10/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de pago de depósitos previos de mellora de seguridade viaria DP 0514 entre Xermaña e Caión

ANUNCIO DE PAGO DE DEPÓSITOS PREVIOS “MELLORA SEGURIDADE VIARIA DP 0514 ENTRE XERMAÑA E CAIÓN” (Cód.15.1130.0007.0), termo municipal de A Laracha Segundo o disposto no art.49 do Regulamento de Expropiación Forzosa de 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de “MELLORA SEGURIDADE VIARIA DP 0514 ENTRE XERMAÑA E CAION”, termo municipal de A LARACHA, na data e lugar que se sinala a continuación: Data: 24 de novembro de 2016 Horario: 16.30 A 18.00 horas Lugar: Casa Reitoral de Caión. Avda. da Laracha, s/n Concello: A Laracha RELACIÓN DE PROPIETARIOS O pago efectuarase polo pagador desta Excma. Deputación e en presenza do representante da administración e do alcalde e secretario do devandito Concello. O que se fai público, para xeral coñecemento, advertindo ás persoas interesadas titulares que o pago se fará precisamente ás que figuren como donos/as dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e o secretario do citado Concello. A Coruña, a 25 de outubro de 2016. O Presidente O Secretario Asdo.: Valentín González Formoso Asdo.: José Luis Almau Supervía
27/10/2016 | Administración LocalMunicipal
Carral
Substitución do señor alcalde pola señora 1ª tenente de alcalde por ausencia (21 a 31 de outubro de 2016)

Na data de hoxe esta Alcaldía ditou o decreto 321/2016, segundo o cal, debendo ausentarme do meu posto por motivos persoais entre os días 21 e 31 de outubro de 2016, ambos incluídos e, segundo o establecido nos artigos 23.3 da Lei 7/1985, de 2 de abril, reguladora das bases do réxime local, e 47 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais, 1.- Que me substitúa en todas as miñas funcións durante tales días a Jorge Ismael Annab Oleart, Dª Florinda Duarte Gerpe.2.- A substitución no exercicio das miñas atribucións producirá efectos dende o día 21 de outubro de 2016, sen prexuízo da preceptiva publicación deste decreto no Boletín Oficial da Provincia. Carral, 19 de outubro de 2016 O ALCALDE José Luis Fernández Mouriño
27/10/2016 | Administración LocalMunicipal
A Laracha
Oferta de emprego público de 2016

OEP 2016 Esta Alcaldía, por Resolución de 20/10/2016, aprobou a oferta de emprego de persoal ao servizo deste Concello para o ano 2016, e que é a seguinte: FUNCIONARIOS DE CARREIRA: Administración Especial PERSOAL LABORAL: Prazas de novo ingreso Prazas reservadas para o proceso de consolidación (Disp. Transitoria 4ª do TREBEP) O que se fai público, en cumprimento do disposto no artigo 91 da Lei 7/1985, de 2 de abril, de Bases do Réxime Local e do art.70 do Texto Refundido da Lei do Estatuto Básico do Empregado Público (TREBEP), aprobado por Real Decreto Lexislativo 5/2015, do 30 de outubro. A Laracha, a 20 de outubro de 2016. O alcalde José Manuel López Varela
27/10/2016 | Administración LocalMunicipal
Narón
Secretaría
Anuncio de licitación para a contratación por procedemento aberto do contrato de servizo de mantemento básico, limpeza e apertura e peche do pavillón das Lagoas-Narón

ANUNCIO DE LICITACIÓN PARA A ADXUDICACIÓN POR PROCEDEMENTO ABERTO DO CONTRATO DE SERVIZO DE MANTEMENTO BÁSICO, LIMPEZA E APERTURA E PECHE DO PAVILLÓN DAS LAGOAS-NARÓN 1.–Entidade adxudicadora. Datos xerais e datos para a obtención da información: a) Organismo: Concello de Narón. b) Dependencia que tramita o expediente: Servizo de Contratación. c) Número de expediente: CON/24/2016.2.–Obxecto do contrato. a) Tipo: servizos. b) Descrición: mantemento básico, limpeza e apertura e peche do pavillón das Lagoas-Narón. c) División por lotes e número de lotes/número de unidades: non. d) Prazo de execución: 2 anos. e) Admisión de prórroga: si. Ano a ano, ata un máximo de dous. f) CPV (referencia de nomenclatura): 90910000-9. Servizos de limpeza.50700000-2. Servizos de reparación e mantemento de equipos de edificios.98341130-5. Servizo de conserxería.3.–Tramitación e procedemento. a) Tramitación: ordinaria. b) Procedemento: aberto. c) Criterios de adxudicación: ver apartado 9 da folla resumo do prego de cláusulas administrativas particulares.4. Orzamento de licitación. Tipo de licitación: 18,03 €/hora. IVE: 3,79 €. Orzamento total: 21,82 €/hora. Orzamento máximo do contrato: 86.414,41 € e 18.147,03 € correspondentes ao IVE (dous anos). 5.–Valor estimado do contrato: 172.828,82 €. 6.–Garantías esixidas. Definitiva: 5% do orzamento base de licitación, IVE excluído.7.–Obtención de documentación e información. a) Dependencia: Servizo de Contratación. b) Domicilio: R/ 25 de Xullo, 1 c) Localidade e código postal: Narón, 15570 d) Teléfono 981337700. Ext.1509, 1504 e 1514 e) Telefax 981388044 f) Correo electrónico: contratacion@naron. es g) Enderezo en internet do perfil do contratante: http://www.naron.esh) Data límite de obtención de documentación e información: o mesmo prazo que para a presentación de ofertas.8.–Requisitos específicos do contratista. Ver apartado 15 da folla resumo do prego de cláusulas administrativas particulares.9.–Presentación de ofertas ou de solicitudes de participación. a) Data límite de presentación: quince días naturais a partir do día seguinte ao de publicación deste anuncio no Boletín Oficial da Provincia. En caso de vencemento en día inhábil, este trasládase ao día hábil inmediato posterior. b) Lugar de presentación: 1. Dependencia: Rexistro Xeral 2. Domicilio: R/ 25 de Xullo, 1 3. Localidade e código postal: Narón, 15570 4. Prazo durante o cal o licitador estará obrigado a manter a súa oferta: 3 meses.10.–Apertura de ofertas. a) A Mesa de Contratación reunirase en acto público para a apertura de ofertas no día e hora que se anunciará no perfil do contratante, cunha antelación mínima de tres días. b) Enderezo: R/ 25 de Xullo, 1 c) Localidade e código postal: Narón, 15570 11.–Gastos de publicidade: ata 1.000,00 € 12.–Outras Informacións: os pregos áchanse publicados no perfil do contratante. Narón, 24 de outubro de 2016. O alcalde José M. Blanco Suárez
27/10/2016 | Administración LocalMunicipal
Vimianzo
Anuncio de bolsa de emprego técnico/a para a Oficina de Turismo

Por Resolución núm.978/2016 da Alcaldía, de data 23 de xullo de 2016, aprobáronse as BASES PARA A FORMACIÓN DUNHA BOLSA DE EMPREGO PARA SELECCIÓN, BAIXO A MODALIDADE DE CONTRATACIÓN LABORAL TEMPORAL, POR OBRA OU SERVIZO DETERMINADO, A XORNADA COMPLETA DUN/HA TÉCNICO/A PARA A OFICINA DE TURISMO DO CONCELLO DE VIMIANZO. Por Resolución da Alcaldía núm.1103/2016, de data 22 de agosto de 2016, aprobouse a listaxe de reserva prevista na base décima, e ordenouse a súa publicación no Boletín Oficial da Provincia, que está composta pola seguinte aspirante: Edward Arthur Moustarih Garcinuño, Vivencia Pajero Mogort, con DNI XXXXXXXXX (3,90 puntos). A presente listaxe ten un período de vixencia de dous anos dende a súa publicación no Boletín Oficial da Provincia. O que se fai público aos efectos oportunos. Vimianzo, a 24 de outubro de 2016. O alcalde Manuel Antelo Pazos
27/10/2016 | Otras Entidades y Anuncios ParticularesDiversos
Convocatoria de xunta xeral para aprobación de estatutos

Don Manuel Faustino García Martínez, presidente da Xunta Xestora da Comunidade de Usuarios de Augas de Sarela de Arriba e Monte da Vila, parroquia de A Peregrina, en Santiago de Compostela, convoca a tódolos interesados á Xunta Xeral da Comunidade de Usuarios de Augas de Sarela de Arriba e Monte da Vila que se celebrará o vindeiro día 25 de novembro de 2016, de acordo coa seguinte convocatoria: DÍA 25 DE NOVEMBRO DE 2016, ÁS 18.00 HORAS. LUGAR: local da Asociación de Veciños Río Sarela. ORDE DO DÍA ÚNICO.–Exame e aprobación dos estatutos da Comunidade de Usuarios de Augas de Sarela de Arriba e Monte da Vila. En Santiago de Compostela, a 10 de outubro de 2016. Fdo.: D. Victor Armando Montesino Espartero Galabov
27/10/2016 | Administración LocalMunicipal
Pontedeume
Adxudicación do contrato de Servizos de Actividades Deportivas municipais e de mantemento do Concello de Pontedeume

Por Resolución de Alcaldía de data 19.10.2016 foi adxudicado o contrato de “Actividades Deportivas Municipais e Mantemento do Concello de Pontedeume (Expte: 2016/C004/000003)” publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. a) Organismo: Concello de Pontedeume. b) Dependencia que tramita o expediente: Area de Contratación c) Número de expediente: Expte.2016/C004/000003. d) Enderezo de Internet do perfil do contratante: www.pontedeume.es a) Tipo: Servizos b) Descrición: Actividades Deportivas Municipais e de mantemento do Concello de Pontedeume d) CPV: 92620000 e) Código CNAE-92621 f) Código CPA 2009-85.51.10 g) Anuncio Licitación: BOP nº185 do 28/09/2016 e no Perfil do Contratante do Concello de Pontedeume a) Tramitación: Urxente b) Procedemento: Aberto a) Prezos unitarios: – Prezo hora: 23 euros (sen IVE), 27,83 euros (con IVE) a) Orzamento de licitación: – Pezo hora: 18,50 euros (sen IVE), 22,39 euros (sen IVE) a) Data de adxudicación: 19/10/2016 b) Data de formalización do contrato:19/10/2016 c) Contratista: XEMADE SOC. COOP. GALEGA En Pontedeume, 21 de outubro de 2016 O Alcalde, D. Bernardo Fernández Piñeiro
27/10/2016 | Administración LocalMunicipal
Moeche
Costitución da Mesa de Contratación Permanente

EDICTO O Pleno do Concello de Moeche, na súa sesión ordinaria de 20 de outubro de 2016, adoptou o seguinte acordo: Creación con carácter permanente de mesa de contratación PRIMEIRO.–Constituír a Mesa de Contratación Permanente do Concello de Moeche, que actuará como órgano de asistencia do órgano de contratación competente en todos os contratos que celebre esta Entidade Local que sexan obxecto de adxudicación mediante procedemento aberto, restrinxido e negociado con publicidade. SEGUNDO.–Designar como membros da Mesa de Contratación Permanente aos seguintes:  Presidente/a: Sra. alcaldesa do Concello de Moeche ou concelleiro en quen delegue.  Vocais: (5) – Un representante de cada grupo municipal que integra a Corporación. Polo Grupo Municipal do BNG: D. Magín Lago Tuimil Polo Grupo Municipal do Partido Popular: D. Washington Eduardo Horacio Enrique Chbani Pitt – A secretaria-interventora da Corporación – A arquitecta-técnica municipal  Secretario: D. Antonio García Méndez, funcionario municipal ou funcionario que o substitúa. Todos os membros da Mesa de Contratación Permanente terán voz e voto, a excepción do funcionario que desempeñe a secretaría da mesma, que unicamente terá voz. Ás reunións da Mesa de Contratación Permanente poderanse incorporar, previo acordo da mesma e a solicitude do seu Presidente, os funcionarios ou asesores especializados que resulten necesarios, segundo a natureza dos asuntos a tratar, que actuarán con voz, pero sen voto. Para a válida constitución da mesa deberán estar presentes a maioría absoluta dos seus membros, e, en todo caso, o Presidente, o Secretario, e o vocal que teña atribuídas as funcións correspondentes ao asesoramento xurídico e ao control económico- orzamentario do órgano. No non previsto expresamente no presente acordo con relación ao réxime de funcionamento da Xunta de Contratación, aplicaranse con carácter subsidiario, os preceptos da Lei 30/1992 de 26 de Novembro de Réxime Xurídico das Administracións Públicas e do Procedemento Administrativo Común, de acordo ao disposto na Disposición Final Terceira do TRLCSP, e na Disposición Adicional Primeira da LRJ-PAC. TERCEIRO.–Ordenar a publicación dos presentes acordos no Boletín Oficial da Provincia da Coruña, e no perfil do contratante CUARTO.–Trasladar o nomeamento dos membros da Mesa de Contratación Permanente aos designados. En Moeche, a 24 de outubro de 2016. A alcaldesa Asinado: Beatriz Bascoy Maceiras
19/10/2016 | Administración LocalMunicipal
Ferrol
Intervención
Edicto de exposición pública dos expedientes de modificación de créditos 33/2016 e 35/2016

O Pleno do Concello de Ferrol, en sesión do día 29 de setembro de 2016 aprobou inicialmente o expediente de modificación de crédito nº 35/2016, subexpediente 4/2016 de crédito extraordinario/suplemento de crédito. O Pleno do Concello de Ferrol, en sesión do día 10 de outubro de 2016 aprobou inicialmente o expediente de modificación de crédito nº 33/2016, subexpediente 14/2016 de transferencia de crédito. Ambolos dous acordos serán obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do seu anuncio no Boletín Oficial da Provincia, para que os interesados poidan examinar os expedientes e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra estes acordo, os expedientes considerarase definitivamente aprobados, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas. Ferrol 14 de outubro de 2016 O Alcalde Asdo. Jorge J. Suárez Fernández
19/10/2016 | Administración LocalMancomunidades
Mancomunidade de Concellos do Tambre
Anuncio relativo á aprobación inicial do orzamento da Mancomunidade de Concellos do Tambre para o exercicio 2016

O Pleno da Corporación con data de 06 de outubro de 2016, acordou aprobar inicialmente o orzamento da Mancomunidade de Concellos do Tambre para o exercicio 2016. O que se fai público, durante o prazo de 15 días hábiles a contar desde o seguinte ó da publicación deste anuncio, para que as persoas interesadas consorte á lei poidan examinalo e presentar reclamacións ante o Pleno, en cumprimento dos artigos 169 e 170 do RDL 2/2004, de 5 de marzo. Negreira, 06 de outubro de 2016. Jorge Jesús Tuñas Caamaño Presidente
19/10/2016 | Administración LocalMunicipal
Fene
Secretaría
Anuncio para a licitación do contrato de xestión de servizos do servizo público de axuda no fogar do Concello de Fene

ANUNCIO PARA A LICITACIÓN DO CONTRATO XESTIÓN DE SERVIZOS DO SERVIZO PÚBLICO DE AXUDA NO FOGAR DO CONCELLO DE FENE 1. Entidade adxudicadora. Datos xerais e datos para a obtención da información a) Organismo: Concello de Fene b) Dependencia que tramita o expediente: Secretaría/Contratación c) Obtención de documentación e información: – Dependencia: Contratación – Domicilio: Avda. do Concello, s/n – Localidade e código postal: Fene, 15500 – Teléfono: 981492707 – Telefax: 981492788 – Correo electrónico: correo@fene. dicoruna. es – Dirección de Internet do perfil de contratante: www.fenecidadan.net – Data límite de obtención de documentación e información: a data de finalización do prazo de presentación de ofertas. d) Número de expediente: 2016/C004/000002 2. Obxecto do contrato. a) Tipo: xestión de servizos. b) Descrición: “Contrato xestión de servizos do servizo público de axuda no fogar do concello de Fene” c) División por lotes: non. d) Lugar de execución: Concello de Fene. e) Duración do contrato: dous (2) anos f) Admisión de prórroga: si, ata dous anos mais (2+1+1) g) CPV: 85300000-2 3. Tramitación e procedemento. a) Tramitación: ordinaria. b) Procedemento: aberto. c) Criterios de adxudicación: varios criterios de adxudicación.4. Valor estimado do contrato: 1.915.881,24 € (2 anos de duración+1+1 de prórrogas). 5. Orzamento base de licitación: 996.258,24 € (2 anos de duración) 6. Garantías esixidas. a) Provisional: non. b) Definitiva (5 % do importe de adxudicación, IVE excluído). 7. Presentación de ofertas. a) Data límite de presentación: 15 días naturais dende a última das publicacións do anuncio de contratación no BOP da Coruña ou no perfil do contratante na páxina web do concello, www.fenecidadan.es b) Lugar de presentación: no Rexistro Xeral de Entrada de documentos do Concello de Fene, avda. do Concello s/n, 15500 Fene (A Coruña), en horario de 8:30 a 14:00 horas, ou tamén presentarse en calquera dos lugares establecidos no artigo 16.4 da Lei 39/2015, do 1 de outubro, do procedemento administrativo común das administracións públicas.8. Apertura de ofertas. a) Dirección: a sinalada no perfil do contratante. b) Localidad e código postal: a sinalada no perfil do contratante. c) Data e hora: no prazo máximo dun mes dende o remate do prazo de presentación de ofertas, anunciarase no perfil do contratante do Concello.9. Gastos de publicidade: corren por conta do contratista adxudicatario ata un máximo de 1.500 €. 10. Outra información: forma e medio de consultar o prego administrativo técnico: no perfil do contratante do Concello de Fene ao que se pode acceder a través da páxina www.fenecidadan.net. Fene, 10 de outubro do 2016. O alcalde Juventino José Trigo Rey
19/10/2016 | Administración LocalMunicipal
Narón
Intervención
Edicto aprobación definitiva expediente de modificación de créditos nº 19/2016 subexpediente nº 2/2016 de crédito extraordinario y suplemento de crédito

De conformidade cos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, considérase definitivamente aprobado o expediente de modificación de crédito nº 19/2016: subexpediente nº 02/2016 de crédito extraordinario e suplemento de crédito por un importe total de 1.510.070,58 euros, aprobado inicialmente polo Pleno, na sesión extraordinaria celebrada o 09/09/2016, publicado o anuncio de exposición pública no Boletín Oficial da Provincia nº 175 (14/09/2016), e aprobado definitivamente polo Concello Pleno, na sesión extraordinaria- urxente que tivo lugar o 13/10/2016. En aplicación do artigo 169.3 do Real decreto lexislativo 2/2004 (TRLRFL), o resumo dos créditos do estado de gastos do orzamento, por capítulos, en relación ás modificacións introducidas por este expediente é o seguinte: O que se fai público para os efectos previstos na citada lexislación. Contra este acordo poderá interpoñerse recurso contencioso-administrativo, ao abeiro do previsto no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais. Poderá tamén interpoñerse calquera outro recurso que se estime procedente. Narón, 13 de outubro de 2016 O alcalde José Manuel Blanco Suárez
19/10/2016 | Administración LocalMunicipal
Oleiros
Áreas de Cultura, Educación e Deportes
Anuncio de procedemento aberto con multiplicidade de criterios de valoración

Por Decreto da Alcaldía n.º 3715/16, de 23 de setembro, aprobouse o expediente administrativo para a contratación da execución dos programas municipais de surf. A través do presente anuncio convócase licitación de acordo coas seguintes condicións: a) Organismo: Concello de Oleiros. b) Dependencia que tramita o expediente: Asesoría Xurídica de Cultura, Ensino, Deportes, Formación e Emprego e Xuventude. c) Obtención de documentación e información: edificio A Fábrica. Rúa do Inglés nº 13, 15172 Perillo-Oleiros. - Teléfono: 981610000 - Correo electrónico: deportes@oleiros. org - Perfil do contratante.- http://www.contrataciondelestado.esd) Data límite de obtención de documentación e información: durante o prazo de presentación de proposicións.2. OBXECTO DO CONTRATO: Contratación de execución dos programas municipais de surf. CPV: 92600000 3. PRAZO DE EXECUCIÓN: Dous anos. Prórrogas: poderá prorrogarse o contrato anualmente ata un máximo de dous anos.4. TRAMITACIÓN E PROCEDEMENTO DE ADXUDICACIÓN a) Tramitación: ordinaria b) Procedemento: aberto con multiplicidade de criterios de valoracion c) Criterios de adxudicación: os establecidos no punto XI do prego. a) Prezo de licitación (sen IVE): 24,79 euros por hora de servizo. b) Orzamento do contrato (2 anos): c) Valor estimado do contrato: 151.357,82 euros (sen incluir o IVE). Provisional: Non se esixe Definitiva: 5% do orzamento estimado do contrato.7. REQUISITOS ESPECÍFICOS DO CONTRATISTA: Os sinalados na cláusula V do prego de claúsulas administrativa particulares. a) Data límite de presentación de ofertas: quince días naturais contados dende o seguinte ao da publicación do último anuncio de licitación no BOP ou no perfil do contratante. b) Lugar de presentación: Rexistro Xeral de Entrada ubicado no edificio “A Fábrica”, no enderezo sinalado anteriormente. Horario: de 8:30 a 14:00 horas c) DOCUMENTACIÓN A PRESENTAR: Presentarase en 3 sobres pechados, que conterán a documentación esixida na punto IX do Prego de cláusulas administrativas: - Sobre 1: “Documentación xeral”. - Sobre 2: “Documentación referida aos criterios de valoración cuxa ponderación dependa un xuizo de valor. - Sobre 3: Documentación referida aos criterios de valoración xuca ponderación non depende dun xuizo de valor. d) Criterios de adxudicación: - Calidade do proxecto técnico. - Criterios obxectivos.9. GASTOS DE ANUNCIOS: Os gastos correspondentes aos anuncios da licitación serán por conta do adxudicatario ata un importe máximo de 600 euros. Oleiros, a 7 de outubro de 2016. O ALCALDE Asdo. Angel García Seoane
19/10/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.53951. Peche de parcela. Concello de Vimianzo

Antonio Gabino Allona Belfakih, solicita de Augas de Galicia por atoparse nas marxes do río Grande, a autorización de obras, no polígono 11, parcela 293, no lugar de A Piroja, parroquia de Bamiro (San Amedio), Concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.53951. As obras solicitadas consisten no peche de parcela mediante, bloques de formigón prefabricado, no lateral esquerdo; bloques de formigón prefabricado, postes e malla metálica, no lateral dereito; muro de pedra de cantería no frontal da parcela O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 28 de setembro de 2016 O xefe do servizo territorial Néstor Rodríguez Arias
19/10/2016 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao terceiro trimestre do ano 2016 que rexerá para o concello de Oleiros, na zona denominada A, que comprende Iñás, Nós, Dorneda e Liáns

O Presidente do Consorcio “As Mariñas” mediante resolución de data 05/10/2016, aprobou inicialmente o Padrón fiscal da taxa pola recollida de residuos sólidos urbanos correspondente ó terceiro trimestre do ano 2016, que rexerá para o Concello de Oleiros, na zona denominada “A”, que comprende Iñás-Nós-Dorneda-Liáns (excepto a Urbanización dos Regos). O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 14 de outubro de 2016 O Presidente José Antonio Santiso Miramontes
19/10/2016 | Administración LocalMunicipal
Ames
Anuncio de licitación da obra de accesibilidade universal en edificios públicos 1ª fase

Entidade adxudicataria: Concello de Ames. Obxecto do contrato: Execución das obras incluídas no proxecto “accesibilidade universal en edificios públicos, 1ª fase”. Tramitación: Ordinaria. Procedemento: Aberto cun único criterio de valoración: factor prezo Orzamento de licitación: 150.000 € IVE incluído Prazo de execución: 4 meses. Garantías: Provisional: Non se esixe. Definitiva: 5 % do prezo de adxudicación IVE excluído. Clasificación do contratista: Non se esixe. Criterios de adxudicación: Véxase prego de cláusulas administrativas particulares. Información: Concello de Ames (Departamento de contratación). Teléfono: 981883002. Fax: 981884929. Dirección: Praza do Concello s/n. Bertamiráns 15.200 Ames (A Coruña). Presentación de ofertas: Os licitadores poderán presentar as proposicións no Rexistro Xeral do Concello de Ames, ata as 14:00 horas dos 26 días naturais seguintes ó da derradeira publicación do anuncio de licitación no Boletín Oficial da Provincia ou no no perfil do contratante do Concello de Ames. Documentación a presentar: Véxase prego de cláusulas administrativas particulares. Apertura de plicas: Terá lugar en acto público na Casa do Concello, o día e hora que se indicará no taboleiro de anuncios e no perfil do contratante do Concello, cunha antelación mínima de 2 días hábiles. Perfil do contratante: http://www.concellodeames. gal. (Perfil do contrante) Gastos dos anuncios: serán por contra do adxudicatario ata o importe máximo de 500.- Outras informacións: Ver pregos de cláusulas administrativas particulares. Ames, 13 de outubro de 2016 O alcalde, José M. Miñones Conde
19/10/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.54284. Peche de parcelas. Concello de Oleiros

Alberto Paredes de la Iglesia, solicita de Augas de Galicia por atoparse nas marxes do río Coruxo, a autorización de obras, nas parcelas de referencia catastral 3898802NH5939N e 3898803NH5939N, no lugar de Franzomel, parroquia de Dorneda (San Martiño), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.54284. As obras solicitadas consisten no peche de parcelas mediante muro de formigón, postes e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 04 de outubro de 2016 O xefe do servizo territorial Néstor Rodríguez Arias
19/10/2016 | Administración LocalMunicipal
Ames
Corrección de erro tipográfico no anuncio de aprobación definitiva da modificación da Ordenanza fiscal reguladora da taxa pola subministración de auga

No Boletín Oficial da Provincia núm.122, de 29 de xuño de 2016, publicouse a aprobación definitiva da modificación da Ordenanza fiscal reguladora da taxa pola subministración de auga. No citado anuncio detectouse un erro tipográfico nas táboas do artigo 6º.1. C e D. D.2 da Ordenanza, sendo a redacción correcta a seguinte: C. Para os feitos impoñibles sinalados no artigo 2.3, pola aplicación dos seguintes importes: (**) Previa á sinatura do contrato de subministro de auga potable procederase a depositar a fianza, que se devolverá ao rescindir o contrato, unha vez abonados os recibos ou liquidacións pendentes. D. Para o feito impoñible sinalado no artigo 2.4, pola aplicación dos seguintes importes: D.2 Para acometidas que excedan dos 5 metros, engadirase por cada metro os importes resultantes da aplicación do seguinte: Ames, 13 de outubro de 2016 O alcalde José M. Miñones Conde
19/10/2016 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Listas definitivas de admitidos/as e excluidos/as a procesos selectivos de promoción interna, tribunais cualificadores e datas de celebración das probas

D. Valentín González Formoso, Presidente da Deputación Provincial da Coruña Tendo transcorrido o prazo de subsanación ás listas provisionais de admitidos/as e excluídos/as para os procesos selectivos de promoción interna publicadas no BOP número 176 do 15 de setembro do 2016, sen ter recibido ningunha solicitude ao respecto, Elevar a definitivas as relacións de admitidos/as e excluídos/as para tomar parte nas probas selectivas convocadas no BOP número 78 de 26/04/2016, para o proceso selectivo por promoción interna a prazas de Administrativo/a, Enxeñeiro/a civil, Enxeñeiro/a da edificación, Técnico/a de xestión, Técnico/a de biblioteca e arquivo, Técnico/a de organización, Técnico/a especialista en delineación, Técnico especialista en informática, Técnico/a superior en educación infantil e Titor/a e designar aos membros dos Tribunais e os lugares e datas das probas. A presente resolución, que pon fin á vía administrativa, é susceptible de interposición de recurso potestativo de reposición perante o Presidente, nos termos e prazos sinalados na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, 13 de outubro do 2016 O PRESIDENTE/PDFR 1-10-2015/ O DEPUTADO O SECRETARIO, D. Antonio Leira Piñeiro D. José Luis Almau Supervía
19/10/2016 | Administración LocalMunicipal
Camariñas
Aprobación inicial da modificación de bases de execución para subvencións nominativas

O Pleno da Corporación con data de 30 de setembro de 2016, acordou aprobar inicialmente a modificación das Bases de Execución do Orzamento 2015, que é o prorrogado para o 2016. O que se fai público, durante o prazo de 15 días hábiles a contar desde o seguinte ao da publicación deste anuncio, para que as persoas interesadas consonte á Lei poidan examinalo e presentar reclamacións ante o Pleno, en cumprimento dos artigos 169 e 170 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora de Facendas Locais. Camariñas, a 3 de outubro de 2016 O Alcalde Asdo. Manuel V. Alonso de León
19/10/2016 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao terceiro trimestre do ano 2016 que rexerá para o concello de Cambre

O Presidente do Consorcio “As Mariñas” mediante Resolución de data 13/10/2016, aprobou inicialmente o Padrón fiscal da taxa pola recollida de residuos sólidos urbanos correspondente ó terceiro trimestre do ano 2016, que rexerá para o Concello de Cambre. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 14 de outubro de 2016 O Presidente José Antonio Santiso Miramontes
19/10/2016 | Administración LocalMunicipal
Cerdido
Anuncio de licitación

a) Organismo. Concello de Cerdido b) Obtención de documentación e información: Casa do Concello de Cerdido.15569 As Felgosas, Cerdido 981411000.www.cerdido.es Código nomenclatura CPV: 85310000-5 Servizos de asistencia social Descrición. Servizo de axuda no fogar por un total de 984 h/anuais ordinarias e de 360 de servizo de axuda no fogar en horas extraordinaria Duración do contrato: 1 ano, prorrogable outro ano mais De conformidade co establecido no art.88 do Real Decreto Lexislativo 3/2011 o valor estimado do contrato para as dúas anualidades ascende a 33.696,00 trinta e tres mil seiscentos noventa e seis euros que máis o I. V. A. correspondente (4%) ascende a un total de 35.043,84€ a razón de aproximadamente 17.521,92€ anuais Definitiva (%): 5% do prezo de adxudicación excluído o IVE. a) Solvencia económica e financeira e solvencia técnica e profesional establecida no Prego de condicións administrativas a) Data límite de presentación. As proposicións presentaranse nas Oficinas Municipais do Concello de Cerdido, en días de oficina e de 9 a 14 horas, dentro dos QUINCE DÍAS naturais a partir do seguinte ao da publicación do anuncio correspondente no Boletín Oficial da Provincia da Coruña A Cargo do adxudicatario Cerdido, 7 de outubro de 2016 O Alcalde, Benigno Galego Castro
19/10/2016 | Administración LocalMunicipal
Arteixo
Persoal
Proposta de nomeamento funcionario interino de unha praza de arquitecto técnico/aparellador

Por Resolución de Alcaldía de data 13 de outubro de 2016, número 2654/2016, asúmese a proposta do tribunal cualificador para a selección de un arquitecto técnico/aparellador (funcionario de emprego, interino por substitución de titular do posto) adscrito ao Dpto. de Urbanismo e Medio Ambiente, recollida en acta de data 26 de setembro de 2016, e feita pública de conformidade ao establecido nas bases reguladoras da convocatoria, no taboleiro de edictos en data 27 de setembro de 2016, a favor do nomeamento de Angela Asuncion Corbeira Velix con DNI: XXXXXXXXX, como arquitecto técnico/aparellador (funcionario interino). O que se fai público en cumprimento do disposto no artigo 62 do Real Decreto Lei 5/2015 de 30 de outubro, polo que se aproba o Texto Refundido da Lei 7/2007 de 13 de abril do Novo Estatuto do Empregado Público. Arteixo, 13 de outubro de 2016 O ALCALDE-PRESIDENTE Por delegación, Decreto nº 1336/2015 Asdo.: José María Sánchez Novo CONCELLEIRO DE PERSOAL E RR. HH.
19/10/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.53671. Ampliación de explotación. Concello de Aranga

Casa do Cura S. C., solicita de Augas de Galicia por atoparse nas marxes do río do Crego e rego do Porto, a autorización de obras, no polígono 501, parcela 1752, no lugar de O Gallado, parroquia de Cambás (San Pedro), Concello de Aranga (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.53671. As obras solicitadas consisten na execución do proxecto:”Ampliación de explotación de vacuno lechero para silos”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Aranga ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 28 de setembro de 2016 O xefe do servizo territorial Néstor Rodríguez Arias
19/10/2016 | Administración LocalMunicipal
Cabanas
Modificación ordenanza fiscal prezo público

O Pleno da Corporación na sesión ordinaria realizada o día 28 de setembro de 2016 acordou: 1.º.–Aprobar provisionalmente a modificación do tributo local: prezo público pola prestación do servizo de actividades socio-culturais, deportivas e recreativas, así como a correspondente ordenanza fiscal reguladora.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei Reguladora das Facendas Locais. Cabanas, 6 de outubro de 2016. O Alcalde, Asdo.: Germán Castrillón Permuy
26/10/2016 | Administración LocalMunicipal
Neda
Aprobación definitiva do Inventario Municipal

O Pleno do Concello, en sesión ordinaria celebrada o 26 de marzo de 2015, aprobou o inventario municipal de bens e dereitos do Concello. En cumprimento do referido acordo o expediente expúxose ó público na Secretaría do Concello, durante o prazo de 30 días hábiles, contados a partir do seguinte ó da publicación do presente anuncio no Boletín Oficial da Provincia, anuncio que se publicou o día 20/04/15 no BOP da Coruña n.º 72. Non presentándose alegacións nin suxestións no prazo sinalado, no Pleno do Concello, na súa sesión ordinaria do 16 de xullo de 2015, deuse conta de que dito inventario municipal de bens e dereitos do Concello de Neda quedou definitivamente aprobado. Neda, 20 de outubro de 2016. O alcalde Asdo.: Ángel Alvariño Saavedra
26/10/2016 | Administración LocalMunicipal
Vimianzo
Anuncio de cobranza

ANUNCIO DE COBRANZA Con data 19/10/2016 apróbase pola Alcaldía o padrón dos postos do mercadillo dos xoves do 3.º trimestre do ano 2016 por un importe total de 7.526,08 euros, correspondente a 119 postos, que comeza na rúa Candil con D. Jesús Moscoso Pereiro e remata na rúa Curros Enríquez con Dña. Romina María Gesto Seoane. Coa aprobación deste padrón enténdense outorgadas as autorizacións para ocupar a vía pública polos solicitantes dos postos do mercadillo que foron incorporados ao dito padrón. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó padrón, todos os interesados poderán interpor RECURSO DE REPOSICIÓN ante o mesmo órgano que ditou o acto administrativo, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 26 de outubro de 2016 ata o día 26 de decembro de 2016, ambos inclusive. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 21 de outubro de 2016. O alcalde Manuel Antelo Pazos
26/10/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 17 de outubro de 2016, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Cerceda (expediente IN407A 2016/2991-1)

Acordo do 17 de outubro de 2016, da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Cerceda (expediente IN407A 2016/2991-1) Expte.: IN407A 2016/2991-1 Solicitante: Unión Distribuidores Electricidad, S. A. Denominación: LMTA SC 20 kV Sucadío. Concello: Cerceda Características técnicas: – LMTA a 20 kV, de 42 m, condutor CCX 47-AL1/8-ST1A 20 kV, con orixe no apoio n.º 56 existente da LMT Cerceda-A Silva e CTI Abelleira Cerceda (IN407A 2007/488-1) e final no apoio n.º 1. – Novo CTI “Sucadío”, cunha potencia de 100 KVA, situado no apoio n.º 1 cunha relación de transformación de 20.000/400-230 V. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 17 de outubro de 2016. Isidoro Martínez Arca Xefe territorial da Coruña